Bjalistoka Esperanto-Societo

Bjalistoka Esperanto-Societo estas ne-registara organizaĵo fondita en 1991. Ĝi daŭrigas tradicion de la antaŭmilita Zamenhofa Esperanto-Societo fondita en 1922 de Jakobo Ŝapiro.

 Historio 
eta|Sidejo de la asocio
La  dum la fondokunsido de 34 bjalistokaj esperantistoj, oni decidis refondi Bjalistokan Esperanto-Societon kaj elektis Stanisław Dobrowolski la unua prezidanto de la societoProtokolo de la fondo-kunveno de BES. Pro la agado de Fondumo Zamenhof kaj lokaj esperantistoj oni renovigis konstruaĵon de iama Sinagogo Piaskower ĉe la strato Piękna 3. Ĝis la jaro 1999 funkciis tie Informcentro Kultura kaj Turisma Ludoviko Zamenhof. Ekde 2000 en la konstruaĵo troviĝas la sidejo de Bjalistoka Esperanto-Societo kaj de Fondumo Zamenhof.

 Agado 
eta|17-aj Bjalistokaj Zamenhof-Tagoj, 2017
eta|La societo organizas renkontiĝojn ĉe la monumento de Zamenhof en Bjalistoko okaze de la datrevenoj de lia naskiĝo kaj morto
La ĉefa okupo de Bjalistoka Esperanto-Societo estas popularigado de Esperanto en Bjalistoko kaj en la provinco, organizado de lingvokursoj je ĉiuj gradoj, ĉiujaraj Bjalistokaj Zamenhof-Tagoj, prelegoj kaj aliaj eventoj.

La societo estis loka kunlaboranto de UEA por prepari UK 2009 okaze de la 150-a naskiĝdatreveno de Ludoviko Zamenhof.

Ekde 2009 volontuloj de la societo organizas renkontiĝojn de Bjalistoka Lingva Kafejo, en kiuj krom Esperanton oni povas konversacie praktiki lingvojn de la mondoBiałostocka Kawiarnia Językowa ĉe la retpaĝo de BES. La 23-an de januaro 2017 okazis ĝia 100-a renkontiĝoEvento ĉe Facebook.

Ekde 2008 Bjalistoka Esperanto-Societo estas gastiganta organizo kadre de la programo Eŭropa Volontula Servo de Erasmus+. Ĝis nun en Bjalistoko dum 9-12-monataj periodoj laboris, helpante organizi Esperanto-aranĝojn kaj kursojn, volontuloj el: Francio (2008), Britio (2009), Hungario (2011), Rusio (2012), Ukrainio (2013), Ukrainio (2014), Hungario (2015), Francio (2016) kaj Nederlando (2017)Volontulu en Bjalistoko ĉe la retpaĝo de BES, 2.07.2017.

En la jaroj 2013-2015 la societo estis partnero de la projekto Elloke-Tutmonden de la programo Grundtvig. Kadre de la dujara projekto okazis internaciaj renkontiĝoj kaj trejnadoj kunorganizataj kun Verĉela Esperanto-Grupo kaj Triesta Esperanto-Asocio (Italio), EUROKKA (Francio), Esperanto-klubo Espero el Visaginas (Litovio) kaj Esperanto-Asocio de SkotlandoElloke-Tutmonden ĉe Facebook.

En la jaroj 2015-2017 la societo estis kunordiganto de la projekto Trejnu la Trejniston de Erasmus+Trejnu la Trejniston ĉe Facebook.

En majo 2017 la societo organizis kun Pola Esperanto-Asocio 36-an Polan Esperanto-Kongreson en BjalistokoNi organizis Polan Esperanto-Kongreson ĉe la retpaĝo de BES, 18.05.2017.

La  laŭ la iniciato de Bjalistoka Esperanto-Societo en la urbo aperis nova ZEO, la strato Jakobo ŜapiroUlica Jakuba Szapiro, 31.05.2017.

 Eldonaĵoj de BES 
Bjalistoka Esperanto-Societo kaj ĝiaj aktivuloj, ofte en kunlaboro kun Esperanto-libraro (filio de Podlaĥia Libraro), eldonis plurajn librojn en Esperanto, interalie verkojn de la pola literaturo.
 Mi venis por diri al vi ĉiujn ĉi vortojn, 2017 - poemoj de pola poeto en Bjalistoko Wiesław Kazanecki
 La Pupo, Bolesław Prus, 2016 - ĉefverko de la pola literaturo
 Mi inventas la mondon, 2015 - elekto el la poemaroj (de 1945 ĝis 2012) de la pola Nobel-premiita poetino Wisława Szymborska
 Perdiĝis la kobajo, Krystyna Korolczuk, 2015 - rakonto pri malaperinta kobajo
 Revenoj al Krynki, Sokrat Janowicz, 2014 - mallongaj skizoj, rakontoj kaj eseoj de belorusa verkisto Pollanda
 Urseto, Adam Siemieńczyk, 2013 - porinfana fabelo pri pluŝa urso kaj recikligo
 Historio de Kuki, Konrad Kuśmirak, 2013 - rakonto pri kukolido, kiu eloviĝis en fremda kaj negastigema nesto
 Polino, Bajram Karabolli, 2012 - rakonto pri polino en komunista Albanio
 Babiladoj de Bonhumora Zamenhofano, Jakobo Ŝapiro, 2011 - reeldono de spritaj tekstoj, kun traduko en la polan; en 2012 eldoniĝis ankaŭ sondisko kun la teksto en ambaŭ lingvoj

La societo eldonas ĉiujare Bjalistokaj Kajeroj okaze de Bjalistokaj Zamenhof-Tagoj. Jam aperis 12 numerojRezulto de la 12-a literatura konkurso.

 Vidu ankaŭ 
 Pola Esperanto-Asocio
 Pola Asocio Eŭropo - Demokratio - Esperanto
 Silezia Esperanto-Asocio
 Krakova Societo ESPERANTO
 E-SENCO
 Parlamenta Grupo de la Lingvo Esperanto

 Referencoj 

 Eksteraj ligiloj 





Kategorio:Polaj Esperanto-asocioj
Kategorio:Organizaĵoj en Bjalistoko
Kategorio:Organizaĵoj fonditaj en 1991
Kategorio:Esperanto-movado en Bjalistoko
Kategorio:Esperanto-eldonejoj
*
Kategorio:Esperanto en 1991